Diit 66
Liak gɔɔyä Kuɔth kɛ ji̱ I-thɛ-rɛl
(Dit tuarä)
1
Puanyɛ Kuoth kɛ diit tɛthkä
lɔaac yɛn ji̱
wec muɔ̱ɔ̱n diaal,
2
kɛ̈tdɛ diit bumä cio̱tädɛ,
ka̱mɛ jɛ liak puɔnyä!
3
Jio̱kni Kuoth i̱,
“Lätku ga̱ykɛ naath!
Ti̱i̱kɛ buɔ̱m mi diit
mi jak ji̱ tɛ̈ru
kä guɔŋkɛ rɔ nhiamdu.
4
Pal ji̱ wec muɔ̱ɔ̱n diaal ni ji̱,
kä puanykɛ ji̱ kɛ diit,
kä liak kɛn ni ciötdu.”
5
Bia nɛ̈nɛ min ci Kuoth ɛ la̱t,
lätkɛ tin ga̱ykɛ naath
kɛ kui̱ nath.
6
Cɛ yiër jak kä kööt,
ɛ cu naath kir ŋok
kɛ ciökiɛn.
Kɛ kui̱c ɛmɔ ɛ lɔcdan tɛth
kɛ Kuoth,
7
min bi ruëc kɛ buɔ̱mdɛ
amäni cäŋ kɛl,
kä tiit waŋdɛ döör,
ɛ nɛy tin lökɛ jɛ
/ca rɔ liak.
8
Liakɛ Kuothdan lö naath,
a liɛŋkɛ jiööth
tin puanykɛ jɛ,
9
cɛ kɔn jak kä tëk rɛy nath,
kä /kenɛ kɔn jak kä tëth.
10
Kä kɛ ɣöö ci nɛy ɣɔ̱n lö Kuoth,
ci kɔ lɛy ce̱tnikɛ
ciɛk in bo̱r.
11
Kä ci kɔ jak kä yiankɛ,
kä cikɔ moc kɛ rik
ti thiak thiaak,
12
kä ci naath jak
kä jäl wuɔ̱thnikɔ,
cakɔ cuɔt maac kɛnɛ
rɛy pi̱i̱ni,
kä täämɛ cikɔ nööŋ
guäth riäŋä.
13
Ɣän bä ben luaakdu
kɛ muc tin waŋkɛ,
kä bä ji̱ ka̱m min cä yac,
14
min cä lat kɛ thokdä guäth
ëë ta̱a̱ kɛ riɛk.
15
Ɣän bä ji̱ thöp muc ti cuath
cuaath ti waŋkɛ,
kɛɛl kɛ muc thääk deet
rɔɔmni.
Kä bä muc thääkni kɛnɛ
böwni thöp ji̱.
16
Bia lieŋɛ yɛn nɛy diaal
tin luɔ̱thkɛ Kuoth,
bä min cɛ lät kä ɣä
ben la̱t yɛ.
17
Cua̱ jɛ cɔl kɛ thokdä,
kä cua̱ jɛ liak kɛ lɛpdä.
18
Kä mi tëë kɛ duer mi te lɔɔcdä,
/ci Kuäär ɣä dëë liŋ.
19
Kä kɛ thuɔ̱k ci Kuoth ɣä liŋ,
cɛ jɔw palädä liŋ.
20
Ɛ liak tekɛ Kuoth,
kɛ ɣöö /kenɛ palä lo̱k
kä /kenɛ nhökdɛ min thil
pek woc kä ɣä!
